Hispano-Suiza 8

Hispano-Suiza 8 oli Hispaania ettevõtte Hispano-Suiza kaheksasilindriline, 90° silindriridadevahelise kaldenurga ja vedelikjahutusega lennuki V-mootor, mis töötati välja 1914. aastal ning oli Esimese maailmasõja ajal liitlaste kõige levinum lennukimootor. Hispano-Suiza 8 mootoreid ja selle variante toodeti kokku 21 tehases Hispaanias, Prantsusmaal, Suurbritannias, Itaalias ja Ameerika Ühendriikides. Hispano-Suiza 8A arendas võimsust 140 hj, suurema töömahuga Hispano-Suiza 8F saavutas 330 hj.

Arendus ja tootmine

Esimese maailmasõja puhkedes asus Barcelonas asunud Hispano-Suiza auto- ja mootoritehas tootma varustust sõjaväele. Muuhulgas alustas firma peainsener Marc Birkigt oma edukast V8 automootorist arendama lennukimootorit. Hispano-Suiza 8A (tehase tähistus HS-31) esimene prototüüp valmis 1915. aasta veebruaris.

Esimesed mootorid olid konstruktsioonilt sarnased aluseks võetud automootorile: kaheksa 90° nurga all asunud silindrit olid samuti töömahuga 11,76 liitrit, arendades 1900 pöördel minutis võimsust 140 hj. Hoolimata välisest sarnasusest oli lennukimootorit oluliselt täiustatud. Väntvõll oli valmistatud ühest tükist sepistatud terasest. Silindriplokid olid valatud alumiiniumist ja konstruktsioonilt monoplokk. Kõik süütemehhanismi osad (küünlad, magneetod), samuti muud eluliselt tähtsad osad nagu näiteks klapivedrud, olid dubleeritud.

Hispano-Suiza pakkus uut mootorit 1915. aasta veebruaris Prantsusmaa sõjaministeeriumile ning sellele sooritati sel ajal tavaline katse enne kasutusse lubamist – 15 tundi tööd täisvõimsusel. Mootor läbis selle katse probleemideta. Kuna aga prantsuse mootorifirmad ei soovinud hispaania konkurenti nii lihtsalt oma turule lasta, siis nende lobitöö tulemusel korraldati mootorile veel korduskatse – 50 tundi tööd stendil täisvõimsusel. Ükski prantsuse mootor ei olnud veel sellist katset läbinud, kuid HS-31 läbis 21. juulil 1915 ka selle katse.

Sõjaministeerium esitas seepeale tellimuse Hispano-Suiza 8A seeriatootmiseks ning samuti anti välja tellimus uue mootoriga 1-kohalise hävituslennuki loomiseks. Selle tulemuseks oli Louis Béchereau' poolt konstrueeritud SPAD VII, mis aitas liitlastel taastada oma ülemvõim õhulahinguis.

Versioonid
Hispano-Suiza firmasisene tähistus oli lühemalt HS- ja seejärel tüübi number, või siis pikalt välja kirjutatult Hispano-Suiza tüüp 31.
Prantsusmaa sõjaväes kasutati nende tähistust kujul Hispano-Suiza (tootjafirma) 8 (silindrite arv) A (mootori seeria) b (variant) r (muu atribuut), kokku Hispano-Suiza 8Abr.

8 (HS-31) 140 hj, esimene toodetud versioon, valmis vaid 50 eksemplari. Leidis vähest kasutust, näiteks esimestel Nieuport 14 hävituslennukeil.

8Aa (HS-31)
 150 hj 2000 pöördel minutis, tootmist alustati 1915. aasta juulis. Suure nõudluse tõttu asuti mootorit litsentsi alusel tootma Prantsusmaal, Suurbritannias (nimetuse Wolseley Adder all), Itaalias (Nagliati Firenzes ja Itala/SCAT Torinos). Kokku toodeti ligi 6,000 selle versiooni mootorit.

8Ab (HS-34)
 180 hj 2100 pöördel minutis, surveaste tõsteti senise 4,7 pealt 5,3-ni. Seeriatootmises 1917. aasta algusest.

8Ac

8Ad
(1929) stardivõimsus 210 hj.

8B (HS-35)
 200 hj, surveaste 5,3:1, reduktor 0,75:1. HS-36 oli 8B sünkroniseeritud Lewis kuulipildujaga.

8B topelt (HS-39) paaris 8B mootorid.

8Ba
 200 hj 2300 pöördel minutis, surveaste 4,7:1, reduktor 0,585:1.

8Bb
 200 hj, surveaste 4,8:1, reduktor 0,75:1. 

8Bc
 220 hj, surveaste 5,3:1, reduktor 0,75:1.

8Bd
 220 hj, surveaste 5,3:1, reduktor 0,75:1.

8Be 220 hj, surveaste 5,3:1, reduktor 0,75:1.

8BeC (HS-38) 8Be 37 mm SAMC mudel 37 kahuriga. 

8F (HS-42)
 300 hj 2,100 pöördel minutis. Ilma reduktorita 8F oli 18,5 liitrise töömahuga 8B, mida kavatseti kasutada pommituslennukitel. Hoolimata suuremast massist ( 256 kg) leidis kasutust ka hävituslennukitel, näiteks Nieuport-Delage NiD 29 ja Martinsyde Buzzard. Reduktorist loobumine suurendas ka mootori töökindlust.

8Fa
sarnane 8F versioonile.

8Fb
 surveaste 5,3:1.

8Fd Special
CAMS 38 Schneideri karika võidusõidulennukile loodud 380 hj versioon.

8Fe (HS-42VS)
(1926) suurema töömahuga, stardivõimsus 350 hj.

Wolseley W.4A Python I
 Litsentsi alusel Wolseley Motors Ltd. tehases toodetud 8Aa.

Wolseley W.4A Python II
 180 hj, surveaste 5,3:1.

Wolseley W.4A Viper
 200 hj, surveaste 5,3:1. 

Wolseley W.4A Viper II
 210 hj 2,000 pöördel minutis.

Wolseley W.4B Adder I
 200 hj, surveaste 4,7:1, reduktor 0,593:1.

Wolseley W.4B Adder II
 200 hj, surveaste 4,7 :1, reduktor 0,593:1.

Wolseley W.4B Adder III
 200 hj, surveaste 4,7:1, reduktor 0,593:1. 

Wright-Hisso A 
Wright-Hisso B  4-silindriline vesijahutusega ridamootor.
Wright-Hisso C  200 hj, reduktoriga A
Wright-Hisso D  200hj, reduktori ja kahuriga A
Wright-Hisso E  180 hj (HC 'I')
Wright-Hisso E-2  (HC 'E')
Wright-Hisso F  ('D' ilma kahurita)
Wright-Hisso H  300 hj
Wright-Hisso H-2  täiustatud 'H'
Wright-Hisso I 
Wright-Hisso K  H 37 mm Baldwin kahuriga
Wright-Hisso K-2 
Wright-Hisso M  300 hj, katseeksemplar
Wright-Hisso T 
Wright-Hisso 180hp V-8  
Wright-Hisso 220hp V-8  reduktoriga
Wright-Hisso 300hp V-8  reduktoriga
Wright-Hisso V-720
M-6 300 hj, Nõukogude Liidus toodetud 8Fb koopia

Kasutus
 Austin-Ball A.F.B.1 (ainueksemplar)
 Avia BH-21 (alates 1925. aastast)
 Avia BH-22
 Bartel BM-5
 Bernard SIMB AB 10
 Blanchard Brd.1
 Caudron R.11 (8Bba)
 Caudron C.59
 Caudron C.61 (8Ac)
 Curtiss JN-4H Jenny
 De Bruyère C 1
 Descamps 27 (8Fb)
 Dewoitine D.1 (8Fb)
 Farman F.121 Jabiru (8Ac)
 FBA Type H (8Aa)
 Felixstowe F.1
 Fokker D.IX
 Fokker D.X (8Fb)
 Fokker D.XII (8F)
 Fokker S.III
 Gourdou Leseurre GL.2
 Hanriot HD.5
 Hanriot HD.15
 Hanriot HD.20
 Letord Let.1 (8A)
 Letord Let.2 & Let.3 (8Ba)
 Letov Š-7 (8Fb)
 Letov Š-13 (8Fb)
 Letov Š-14 (8Fb)
 Levasseur PL.1 (8Ab)
 Martinsyde F.4 Buzzard (8Fb)
 Nieuport 14 (8A)
 Nieuport-Delage NiD 29 (8Fb)
 Nieuport-Delage NiD 38 (8Ab)
 Nieuport-Delage Sesquiplan (8Fb)
 Royal Aircraft Factory S.E.5 ja S.E.5a (8a, 8B varasematel lennukitel, hiljem Wolseley Viper),
 Sopwith Dolphin (8B)
 Sopwith B.I prototüübid (8Ba)
 SPAD S.VII (8A)
 SPAD S.XI (8Be)
 SPAD S.XII (8Cb)
 SPAD S.XIII (8Be)
 Standard J-1 (peale sõda loodud modifikatsioon)
 Waco DSO (8a)
 Wibault 1 (ainueksemplar)

Wright-Hispano E
 Boeing NB-2
 AT-3
 Consolidated PT-1
 Cox-Klemin TW-2
 Curtiss AT-4
 Dayton-Wright TW-3
 Huff-Daland TW-5
 Travel Air 3000
 Vought VE-7
 Waco DSO

Mitsubishi "Hi"shiki 
200 hj (8B)
 Yokosuka Ro-go Ko-gata
 Hanza-shiki suijō teisatsuki (ハンザ式水上偵察機, Hansa luure-vesilennuk) 
300 hj (8F)
 Mitsubishi 1MF
 Mitsubishi 2MR

Võrdlustabel

Tehnilised andmed (Hispano-Suiza 8A)

Tüüp: 8 silindriga vesijahutusega V-mootor
Silindri läbimõõt: 120 mm
Kolvi käik: 130 mm
Töömaht: 11,76 l
Tühimass: 202 kg
Nimivõimsus: 150 hj (112 kW) kiirusel 1700 pööret minutis

Välislingid

 Old Rhinebeck lennuvälja Hispano-Suiza V8 mootoriga Curtiss JN-4H Jenny (video)
 Aviation History (inglise keeles)
 Pilot Friend Aero Engines (inglise keeles)

V-mootorid